 C:\Users\user\Downloads\sima 1 blue logo (1).tif

Αγαπητοί Απόφοιτοι του προγράμματος «Διαδρομές στη διδασκαλία της ελληνικής γλώσσας»,

Το Κέντρο Ελληνικής Γλώσσας και το Πανεπιστήμιο Λευκωσίας είναι στην ευχάριστη θέση να ανακοινώσουν ότι από τον Σεπτέμβριο του 2015 θα προσφέρουν το νέο εξ αποστάσεως μεταπτυχιακό πρόγραμμα (Μ.Α.) στη **Διδασκαλία της Ελληνικής ως Δεύτερης/Ξένης Γλώσσας**.

Σκοπός του προγράμματος είναι η εξειδίκευση των φοιτητών σε θεωρητικά και πρακτικά θέματα διδασκαλίας της ελληνικής ως δεύτερης/ξένης γλώσσας και η καλλιέργεια και ανάπτυξη των σχετικών επαγγελματικών δεξιοτήτων τους.

Ακολουθεί ο κατάλογος μαθημάτων του μεταπτυχιακού προγράμματος σπουδών:

1. Θεωρίες Κατάκτησης της Δεύτερης/Ξένης Γλώσσας
2. Σχεδιασμός Μαθήματος και Διαχείριση Τάξης
3. Μεθοδολογία της Έρευνας
4. Η Διδασκαλία της Γραμματικής
5. Διδασκαλία της Ελληνικής ως Δεύτερης/Ξένης σε Παιδιά
6. Η Αξιολόγηση στην Ελληνική ως Δεύτερη/Ξένη Γλώσσα
7. Τεχνολογία και Εκπαίδευση
8. Διδασκαλία της Νεοελληνικής Λογοτεχνίας
9. Διαπολιτισμική Εκπαίδευση
10. Θέματα Ειδικής Αγωγής στην Εκμάθηση της Γλώσσας
11. Η Διδασκαλία του Λεξιλογίου και η Χρήση Λεξικών
12. Μεταπτυχιακή Διπλωματική Εργασία

**Για περισσότερες πληροφορίες: http://www.unic.ac.cy/files/15274\_\_tgsld\_-\_july\_2015\_-\_lim.pdf**

Aνακοινώνεται, επίσης, ότι όσοι οι απόφοιτοι του προγράμματος των *Διαδρομών του ΚΕΓ* -κάτοχοι τίτλου σπουδών τύπου Βachelor ή ισοδύναμου- επιθυμούν να εγγραφούν στο πρόγραμμα Μ.Α., έχουν το προνόμιο της αναγνώρισης δύο εκ των επιλεγόμενων μαθημάτων (και συγκεκριμένα των υπ. αριθμ. 7 & 9) και της αντίστοιχης έκπτωσης στα δίδακτρα (Λεπτομέρειες για τη διαδικασία αυτή παρέχονται από τη Γραμματεία του Πανεπιστημίου Λευκωσίας στο τηλ. +357 25381180).

Με εκτίμηση,

Καθηγητής Ιωάννης Καζάζης (Πρόεδρος Κέντρου Ελληνικής Γλώσσας)

Δρ Πολίνα Μακάη (Πρόεδρος Τμήματος Γλωσσών και Φιλολογίας Πανεπιστημίου Λευκωσίας)